o
VIRON PASTORIT AREENALLA
Jumala puhuu meille monella eri tavalla.
Hän puhuu Sanansa, tähtitaivaan,
historian, kauniin luonnon
toisten ihmisten ja myös lintujen kautta.
Luen tänään raamatunpaikkoja, joissa puhutaan linnuista, kotkista.
Jes. 40:29-31 sanotaan: Hän antaa väsyneelle väkeä
ja voimattomalle voimaa yltäkyllin. Nuorukaiset väsyvät ja nääntyvät,
nuoret miehet kompastuvat ja kaatuvat; mutta ne,
jotka Herraa odottavat, saavat uuden voiman,
he kohottavat siipensä kuin kotkat. He juoksevat eivätkä näänny,
he vaeltavat eivätkä väsy. Ps 103:5 sanotaan:
..joka sinun halajamisesi tyydyttää hyvyydellään,
niin että sinun nuoruutesi uudistuu kuin kotkan.
Vuonna 2010 lähetti Jumala USAsta sanomantuojan Viroon.
Hän oli vieraillut Virossa ennenkin ja tuonut Sanan Jumalalta.
Tällä kertaa Hän odotti mahdollisuutta tulla Viroon pitkään.
Hän halusi miehensä mukaan, mutta mies ei ollut halukas tulemaan.
Tarve tulla Viroon oli niin pakottava, että hän koki, että on mentävä.
Mies kehotti lähtemään matkalle yksin ja niin hän tuli.
Tallinnan Metodistikirkossa hän jakoi sanoman,
jonka oli saanut Viron kansalle. Sain sen Metodistikirkon
työntekijä Taavi Hollmanilta. Se on minulla nyt mukana sellaisena,
kun se alkuperäisesti annettiin. Luen vironkielisen käännöksen.
Olen tullut vapauttamaan kotkia. Viro olet pieni kansojen joukossa,
silti olet siunattu kansojen keskellä.
Olen nähnyt uskollisuutesi, määrä- tietoisuutesi ja sisukkuutesi.
Näen, kuinka minun uskostani tulee sinun uskosi.
Näen, kuinka tässä maassa jatkuvasti etsitään kasvojani ja läsnäoloani.
Vaikka olet mielestäsi pieni, olet silti suuri Minun silmissäni.
Suuri Kristuksen mitan mukaan. Näen sinut Viro.
Näenkö sinut valmistettuna sadon- korjuuseen, jonka olen valmistanut?
Se on sadonkorjuu, jonka olen luvannut ja jota kaipaan.
Kiittäkää sadonkorjuusta. Rukoilkaa sen puolesta.
Odottakaa sitä. Herra on minut lähettänyt vapauttamaan kotkat.
Herra on minut lähettänyt vapauttamaan kotkat.
Se sanoma kosketti minua syvästi. Tunsin sen olevan Jumalan puhetta.
Koko olemuksellani haluan olla tämän sanoman täyttäjä.
Haluan ottaa Herran sanoman vastaan sen täydessä määrässä.
Kotka on ihmeellinen lintu. Sen elinikä on n. 70 vuotta.
Kun kotka on n. 40 vuotias, sen edessä on suuri valinta.
Haluatko jatkaa elämää vai uudistutko?
On vähän puhuttu siitä rankasta muutoksesta,
joka kotkan täytyy läpi käydä.
40 vuotiaan kotkan nokka ja kynnet on tylsistynyt,
Sulat on vanhat ja toisiinsa tarttuvat.
Kotkan edessä on haaste. Sen tulee rikkoa nokkansa vasten kalliota.
Nokkia vanhat kynnet ja sulat pois. Suostua avuttomana istumaan
ja odottamaan puoli vuotta ennen kuin uudet kynnet, nokka ja sulat
kasvavat, joiden avulla se elää seuraavat 30 vuotta.
Sitä tarkoittaa nuoruuden uudistuminen kuin kotkan.
Yhdysvalloista Viroon tuli sanoma: Olen tullut vapauttamaan kotkat.
Olen tullut kutsumaan kansaa sadon- korjuuseen.
Olen tullut kansaa uudistamaan, jotta he saisivat lupaukset.
Herätyksen Tallinnassa ja Virossa.
Kun Jumalan kansa, meistä jokainen saisi uuden voiman,
joka Jumalalla on meille, voisi muuttua meidän maamme.
Siksi on päätettävä, että lähden muutoksen paikalle.
Rukoilen, tutkin Sanaa. Lähden kokouksiin, jossa voin uudistua
ja saada Pyhän Hengen voitelun, jossa ikäni uudistuu kuin kotkan.
Suuni täytetään hyvyydellä. Tätä varten on päätettävä liikkua.
Etsin Jumalaa aamuisin, saunan lauteilla, kävelylenkillä
ja kaikessa ja kaikkialla, missä olen.
Virossa on ihmisiä, jotka työ- paikallaan etsivät Jumalaa
niin, että tuovat Taivaan maan päälle.
He puhuvat jatkuvast Jumalan Sanaa.
Yksi sellainen on juna-asemamme vihannesmyyjä Natalja Barishova.
Hän puhuu aina kaikille Jumalan Sanaa.
Eräänä päivänä hän puhui rekka- kuskeille Jumalasta.
Hän sanoi: Kun on vaikeaa, huuda Jumalaa avuksi.
Silloin oli vuoden 2010 rankka ja luminen talvi.
Rekkakuskit olivat Alpeilla ajamassa serpentiinitietä.
Keli oli vaikea. Lunta oli paljon. Tielle syntyi pitkä jono.
Yksi Nataljan todistuksen kuulleista rekkakuskeista oli jonossa 180.
Mies yritti siirtää autoa parempaan kohtaan mutkassa.
Auto rupesi liukumaan taaksepäin. Takana oli syvä rotko.
Metrien pudotus alas. Hän oli hädässä. Auto liukui taaksepäin.
Hän ei uskaltanut edes huutaa avuksi Jumalaa.
Hän pelkäsi, että huuto saa auton syöksymään rotkoon.
Sitli hän päättää huutaa avuksi Jumalaa.
Kun hän huusi Jumalaa, tapahtui heti jotain.
Vuorelta vyöryi lumimassa suoraan hänen rekkansa konepellille.
Se lumimassa oli riittävän painava estämään auton liukumisen taaksepäin.
Kun hän huusi Jumalaa apuun, huomasi tilanteen partiolennolla
ollut helikopteri. He tulivat apuun.
He tulivat helikopterilla rotkoon putoamaisillaan olevan rekan luo.
He laittoivat vahvat köydet rekan alta ja nostivat sen ilmaan ja
veivät rekan ohi kaikista muista jonon ensimmäiseksi.
Mies ei malttanut odottaa, milloin pääsee jälleen Viroon
tapaamaan sitä, joka oli kehottanut vaikeuksissa huutamaan Jumalaa apuun.
Perille päästyä hän huusi: Tämän naisen Jumala pelasti minut.
Jumala käyttää meitä niin, jos annamme Hänelle luvan.
Hänelle on kaikki mahdollista. Mark. 16:15 sanotaan:
Menkää kaikkeen maailmaan ja saarnatkaa evankeliumia
kaikille luoduille. Joka uskoo ja kastetaan, se pelastuu;
mutta joka ei usko, se tuomitaan kadotukseen.
Jumala haluaa käyttää meitä kaikkia.
Jumala haluaa antaa meille puhelinnumeronsa, ps 50:15
Avuksesi huuda minua hädän päivänä, niin minä tahdon auttaa sinua,
ja sinun pitää kunnioittaman minua.
Psalmi 50:15 on Jumalan puhelinnumero.
Avuksesi huuda minua hädän päivänä, niin minä tahdon auttaa sinua,
ja sinun pitää kunnioittaman minua.
Voit olla toivottomasti putoamassa rotkoon ja
Jumala vetää sinut ylös sieltä.
Voit olla kuolemansairas ja Jumala parantaa sinut.
Sinä annat Hänelle kunnian.
Voit olla suhdekriisissä, josta Jumala sinut pelastaa.
Sinä annat Hänelle kunnian.
Huuda Jumalaa avuksi.
Jumala on tullut vapauttamaan kotkat,
jotta Jumala voisi täyttää ihmiset voimallaan.
Jumala on tullut vapauttamaan ne, joille on annettu Jumalan voima
ja auktoriteetti. Kirjailija Juhan Liiv kirjoittaa kahdesta miehestä,
jotka jäänlähdön aikaan olivat järven jäällä.
He olivat Venäjältä tulossa. Jää ei kestänyt heitä.
Vedenvarassa ollessa antoivat lupauksia.
Yksi mies rukoili: Jos pelastun annan kirkolle kattokruunun.
Toinen lupasi olla rehellinen.
Liiv kirjoittaa, että he huusivat apuun Jumalaa ja
Jumala pelasti heidät.
Muista, jos lupaat Jumalalle jotain, täytä lupauksesi.
Rukoustiimimme jäsen Ruth Purje kertoi,
kuinka silmän alle kasvoi kasvain, joka aina vain kasvoi.
Lääkäri sanoi, että se pitää leikata. Leikkaus maksoi 1000 kr.
Leikkausjono oli 2 kuukautta. Juuri ennen leikkausta oli
radiossa suora rukousohjelma, jossa rukoiltiin ihmisten tarpeiden puolesta.
Rukoiltuaan kaikkien muiden tarpeiden puolesta,
hän rukoili itsensä puolesta: Minulla on tämä kasvain.
Sinä voit sen poistaa. Kun hän ehti rukouksen loppuun,
kasvain oli hävinnyt. Hän päätti silti mennä lääkärin vastaanotolle.
Lääkäri tutki ja sanoi, ettei leikkausta tarvita,
kasvain on jo poistettu.
Jumala kuulee meitä, kun huudamme Hänen puoleensa.
Hän kuulee tavallista ihmistä.
5. Moos 32:11
Niinkuin kotka kiihoittaa pesuettaan lentoon
ja liitelee poikastensa suojana, niin hän levitti siipensä,
otti hänet ja kantoi häntä sulillansa.
Jumalan lupaukset on ihmeelliset niille, jotka vaeltaa Hänen kanssaan.
5 Moos. 32:13
Hän kuljetti hänet maan kukkuloiden yli ja ruokki häntä pellon antimilla;
hän antoi hänen imeä hunajaa kalliosta ja öljyä kovasta kivestä.
Jumala haluaa herättää kansansa, antaa heille Hengen voimaa ja
vahvistaa vaikeuksien keskellä.
Monet teistä katsojista olette eläneet Neuvostoajalla.
Uskovien piti olla maan alla. Salassa tehtiin lastentyötä ja äänitteitä.
Jumala haluaa nostaa kotkat.
Kotkilla on ihmeellinen kyky seistä myrskyä vastaan.
Myrskyn tullessa kotkat ei piiloudu.
Ne levittävät siipensä 45 asteen kulmaan.
Myrskytuuli riepottelee ja kaataa puita.
Kun se tavoittaa kotkat, ne nousevat myrskyn yläpuolelle.
Niille paistaa aurinko ja niillä on rauha.
Olkoon vaatteesi valkeat ja palakoon lamppusi.
Olen tullut vapauttamaan kotkat. Se on sanoma sinulle.
Uudista rukousaikasi. Pidennä sitä. Etsi Jumalan kasvoja.
Tutki Jumalan Sanaa. Joh 3:34
Se on yksi lempijakeitani Raamatussa: ..ei Jumala anna Henkeä mitalla.
Olen ollut mukana herätyksessä, joka oli Tallinnassa Olevisten kirkon
nuorten parissa ja kasvoi suureksi kansainväliseksi herätykseksi.
Se oli suurin herätys 1970 luvun keskellä.
Olin nuori uskoontullut hippi, kun aloimme etsiä Pyhää Henkeä.
Jumala vapautti kotkia. Hän täytti ihmisiä Pyhällä Hengellä.
Hän lähetti mm Pauli Järveläisen puhumaan Pyhästä Hengestä.
Myös Tapio Nousiaisen, Lea ja Tapani Kärnän.
Tuli ihmisiä, joilla oli Jumalan voitelu.
Yksinkertainen opetus sai meidät kaipaamaan Pyhän Hengen kastetta.
Täytyin Pyhällä Hengellä, samoin toiset.
Pastori Rein odotti lähes 3 vuotta. Hän itki ja huusi Jumalaa kotonaan,
jossa me tunteja etsimme Jumalaa. Jumala vapautti sukupolven,
jolle Hän vuodatti Pyhän Henkensä. Monet täyttyivät Pyhällä Hengellä.
Alttarit olivat täynnä ihmisiä, jotka tahtoivat tulla uskoon.
Kirkkoon tuotiin rummut. Tehtiin "If my people"-musikaalia.
Ihmiset olivat innoissaan. Jumalan Henki täytti ihmisiä.
Muistan kun olimme salaa pidetyllä nuortenleirillä.
Herätysjohtaja ja nuortenpastori Rein Uuemõis kutsui meidät heinälatoon,
kohtaamaan Jumalan kanssa.
Päätimme odottaa Jumalaa ja pyytää Pyhää Henkeä.
Yksi toisen perään alkoivat ihmiset puhumaan kielillä.
Kasvot alkoivat loistamaan. Kädet nousivat ylös. Ylistimme Jumalaa.
Jumala oli läsnä. Tapahtui ihmeellisiä asioita.
Pian sen jälkeen tuli Suomesta yksi mies,
joka kertoi tulevansa Jumalan täyden siunauksen kanssa.
Hänen nimensä oli Toivo Rynkkänen.
Hän opetti lyhyesti ja kysyi sitten, kuka haluaa täyttyä Pyhällä Hengellä.
Tuolit pantiin sivuun. Ensimmäinen ihminen kaatui. Sitten kaaduin minä.
Putosin ikäänkuin höyhenten päälle. Se oli mahtavaa.
Se oli uusi alku. Jumalan voitelu tuotiin meille salaa yli rajan.
Pari viikkoa sen jälkeen alkoi tulla ihmisiä kaikkialta Venäjältä.
Profeettojen kautta tuli sana: Kansani menkää Tallinnaan.
Ihmiset tottelivat. He löysivät kartalta Tallinnan ja tulivat sinne.
Muistan, kuinka he tulivat suurin odotuksin.
Jumala valasi heidän päälleen Pyhän Hengen.
Tänä päivänä on useita satoja seurakuntia perustettu näiden
kävijöiden toimesta Venäjälle, Ukrainaan, Usahan.
Jumalan tuli levisi laajalle.
Eikö olisi aika rukoilla, että Jumala täyttäisi meidät niin,
että me kotkat olisimme vapaat? Rukoillaan yhdessä.
Anna Jumalan Hengen täyttää sinut. Ojenna kätesi ja sano:
Herra otan vastaan voimasi, uuden iän kuin kotkalla.
Otan vastaan uudistumisen sydämeeni, Pyhän Hengen lahjojen käyttöön.
Otan vastaan uuden elämän ja voiman, jotta tavoittaisin ihmiset
ja jotta puhuisin heille niin, että kansamme muuttuisi.
Herra täytä minut Hengelläsi. Ota minut ja käytä minua kaikkialla,
missä haluat. Haluan mennä sinne, minne minut lähetät.
Haluan puhua sanoja, joita haluat minun puhuvan.
Herra täytä minut Hengelläsi. Pyhitän elämäni Sinulle.
Annan vanhan luomukseni ristille. Sen, joka estää jakamasta rakkauttasi.
Otan vastaan Taivaasta tulevan elämän, auktoriteetin ja siunauksen.
Kiitän, että olet voimallinen ja uskollinen.
Sinä olet minun auttajani ja viisauteni. Jeesuksen nimessä.
"Olen tullut vapauttamaan kotkat" on ollut ohjelmamme teema.
Jumala vapauttaa kansaansa sadonkorjuuta varten.
Tallinnan herätys pyyhkäisi yli koko Neuvostoliiton.
Jumalan Pyhä Henki virtasi kuin Niagaran joki.
Silloin kuulimme, että tästä herätyksestä oli saatu profetia
jo vapaan Viron aikana. Sen mukaan Tallinnassa syttyy tuli
Olevisten kirkossa nuorten parissa, mutta se herätys sammutetaan.
Tuli syttyy uudestaan ja sitä enää ei sammuteta.
Nyt olemme siinä ajassa, jossa tuli uudelleen syttymässä.
Saimme sanoman: Olen tullut vapauttamaan kotkat.
Jumala on tullut vapauttamaan meidän sadonkorjuuta varten.
Vapauttamaan arkipäivän touhuista. Anna Jumalan valmistaa sinut,
jotta maamme näkisi herätyksen.
Täyttäköön se koko maan niin kuin vesi meren pohjan.
Suomennos: Päivi Pitko